hotchpotch/miracl-hf-unified huggingface dataset:
Kymmenkulmio
Kymmenkulmio eli dekagoni on monikulmio, jossa on kymmenen kulmaa ja sivua. Kymmenkulmion kulmien summa on 1440 astetta. 
Säännöllisen kymmenkulmion kaikki sivut ovat yhtä pitkiä sekä jokainen kulma on 144 astetta.
Säännöllisen kymmenkulmion keskipisteen kautta kulkevat lävistäjät eli kymmenkulmion halkaisijat jakavat kuvion kymmeneen kultaiseen kolmioon, joissa kulmat ovat 36, 72 ja 72 astetta. Tämän kolmion ominaisuuksien avulla voidaan todistaa, että säännöllisen kymmenkulmion halkaisijan puolikkaan suhde kuvion sivuun on sama kuin kultaisen leikkauksen suhdeluku, noin 1,618034.
Säännöllisen kymmenkulmion pinta-ala A, jonka sivun pituus on "a", lasketaan seuraavalla kaavalla.
Kymmenkulmioluku
Kymmenkulmioluku on positiivinen kokonaisluku, joka on muotoa formula_1, jossa "n" on positiivinen kokonaisluku. Esimerkiksi 27 on yhdeksänkulmioluku, koska
Kymmenkulmioluku saa nimensä siitä, että sen osoittamasta määrästä pisteitä voidaan muodostaa kymmenkulmion muotoinen kuvio. Kymmenkulmioluku on yksi monikulmioluvuista.
Kymmenen ensimmäistä kymmenkulmiolukua ovat 1, 10, 27, 52, 85, 126, 175, 232, 297 ja 370.
Freaky Styley
Freaky Styley on kalifornialaisen rockyhtye Red Hot Chili Peppersin toinen studioalbumi. George Clintonin tuottama albumi sisältää vuoden 2003 uudelleenjulkaisulla 18 nopeatempoista kappaletta. Albumi on Hillel Slovakin ensimmäinen Red Hot Chili Peppersissä, vaikka hän oli mukana perustamassa bändiä vuonna 1983, ja rumpali Cliff Martinezin viimeinen. Albumilta julkaistiin neljä singleä: ensimmäisenä "Jungle Man", toisena "American Ghost Dance", kolmantena "Catholic School Girls Rule" ja viimeisenä "Hollywood", joista kahdesta tehtiin myös musiikkivideot ("Jungle Man" ja "Catholic School Girls Rule").
Levyn kanteen on kuvattu yhtyeen jäsenet hyppimässä Michelangelon maalauksen "Viimeinen tuomio" edessä.
Edellinen albumi The Red Hot Chili Peppers jäi melko vaisuksi myyden melko vähän ja jääden pois musiikkilistoilla. Silloisella tuottajalla Andy Gillillä oli erilainen näkemys levyn teosta kuin muulla yhtyeellä. Hän halusi levylle hittejä ja radioon sopivia kappaleita. Yhtye halusi soittaa omaa musiikkiaan, joka oli hyvin energistä. Niinpä tuottajan ja yhtyeen erilaiset näkemykset johtivat tuottajan erottamiseen. Gillin tilalle tuottajaksi tuli "P-funkin isä" George Clinton.
Yhtyeen laulaja Anthony Kiedis ja Flea eivät olleet tyytyväisiä kitaristi Jack Shermanin työskentelyyn, ja hänet erotettiin ensimmäisen albumin tiimoilta tehdyn kiertueen jälkeen. Yhtyeen alkuperäinen kitaristi ja perustajajäsen Hillel Slovak oli turhautunut toiseen bändiinsä What Is This?, johon hän oli liittynyt ennen Red Hot Chili Peppersin esikoisalbumia. Bändin What Is This? toisen albumin levytettyään Slovak kysyi basisti Flealta Red Hot Chili Peppersiin uudestaan liittymisestä. Flea kysyi Kiedikseltä Slovakin ehdotuksesta. Kiedis oli iloinen kuullessaan asiasta ja hyväksyi Slovakin pyynnön. Vaikka Slovak soittaa albumilla kitaraa, Shermanin kädenjälki näkyy silti joissain albumin kappaleissa.
Albumin "Freaky Styley" tuotti George Clinton levy-yhtiö EMI:n alaisuudessa. Kappaleiden sanoitusten inspiraationa oli usein seksi, kuten kappaleessa Catholic School Girls Rule, jonka inspiraationa oli backstagelle eksynyt tyttö, jonka kanssa laulaja Kiedis vietti seuraavan yön. Yön aikana he harrastivat seksiä, ja Kiedis sai tietää, että tyttö kävi katolista koulua. Kappaleen "Yertle the Turtle" sanoitukset on otettu Dr. Seussin kirjasta "Yertle the Turtle. Levytysten aikaan yhtyeen jäsenillä oli Clintoniin paremmat välit kuin edellisen albumin tuottajaan Andy Gilliin. Silti levy ei saavuttanut kovin suurta suosiota. Levy myi kuitenkin edellistä paremmin, vuoteen 2007 mennessä 500 000 kappaletta. Albumi ei päässyt millekään musiikkilistalle. Yhtye esiintyi albumin julkaisun jälkeen elokuvissa Trashin', jossa yhtye esitti kappaleen "Blackeyed Blonde", sekä elokuvassa Tough Guys, jossa se esitti kappaleen "Set It Straight".
Samana vuonna Cliff Martinez erotettiin, ja tilalle tuli myös bändistä What Is This? neljäs perustajajäsen Jack Irons, jolloin yhtyeen alkuperäiskokoonpano ja vanhat ystävykset olivat jälleen yhdessä. Rick Rubinia kysyttiin tuottamaan seuraavaa levyä, mutta hän hylkäsi tarjouksen. Lopulta tuottajaksi tuli Michael Beinhorn.
Kutajärvi
Kutajärvi on Kymijoen vesistöön kuuluva pieni järvi Lahden Vesijärven kupeessa Hollolassa, kuntakeskuksen ja Hollolan kirkonkylän välimailla. Se on osaksi umpeenkasvanut ja muodostaa merkittävän lintuvesialueen. Kutajärvi on osa Kutajärven alue -nimistä Natura 2000 -luonnonsuojelualuetta ("FI0306006"), johon lisäksi kuuluu useita Vesijärven lintulahtia.
Kutajärven linnustoa pääsee katselemaan järven luoteisrannalla olevasta lintutornista, jolle johtaa polku pysäköintipaikalta Hollolan vanhainkodin itäpuolelta.
Celtic Frost
Celtic Frost oli sveitsiläinen metalliyhtye, joka perustettiin vuonna 1984. Yhtye tunnetaan varsinkin black metalin edelläkävijänä. Yhtye tunnetaan myös goottimetallin ja avant-garde metalin edelläkävijänä ja se vaikutti osin myös progressiivisen metallin syntymiseen. Yhtye nauttii suurta arvostusta etenkin norjalaisten black metal -yhtyeiden parissa.
Celtic Frostin kappaleet ovat hyvin progressiivisia ja avantgardemaisia, joten yhtyettä on hyvin vaikea luokitella mihinkään tiettyyn tyylilajiin. Frostin kappaleet sisältävät paljon avant garde -tyylistä erikoista äänialaa sekä progressiivisen rockin tunteikkuutta, kikkailevuutta ja koukeroisuutta.
Lisäksi yhtyeen tyylilaji on sen historian aikana vaihdellut runsaasti. 1980-luvun alkuaikoina se teki black-, death- ja thrash metalia, mutta vuosikymmenen loppua kohden avant-garden ja progressiivisen metallin piirteet alkoivat hallita musiikkia entistä enemmän. Poikkeuksena oli yhtyeen perinteisempää heavy metalia edustanut albumi Cold Lake jonka musiikki oli lähinnä glam metalia. 2000-luvulla yhtyeen tyyli säilytti yhä progressiivisuutensa, mutta lähestyi entistä enemmän doom- ja goottimetallia.
Yhtyeen viimeisin albumi on vuonna 2006 julkaistu "Monotheist", joka ilmestyi 16 vuoden levytystauon jälkeen.
Toukokuussa 2008 Celtic Frostin perustajajäsen Tom Gabriel Fischer ilmoitti jättävänsä Celtic Frostin, ja perusti uuden yhtyeensä, Triptykonin. Tämän jälkeen oli jonkin aikaa epäselvää jatkaisiko Celtic Frost vielä, mutta kesällä 2008 yhtyeen jäljellä olleet jäsenet ilmoittivat, että yhtye jatkaisi mutta olisi toistaiseksi jäissä.
Celtic Frost julkaisi 9. syyskuuta 2008 kotisivuillaan tiedotteen, jonka mukaan yhtye on lopettanut toimintansa lopullisesti.
Celtic Frostin ensiesiintyminen Suomessa oli 2. heinäkuuta 2006 Tuska Open Air Metal Festival -festivaaleilla. Yhtye tuli Suomeen uudestaan Helsingin Tavastialle 4. huhtikuuta 2007 Kreator-yhtyeen kanssa. Lisäksi se soitti Qstock-festivaaleilla Oulussa 28. heinäkuuta vuonna 2007.
Laumaeläin
Laumaeläimet ovat eläimiä, jotka elävät laumassa muiden samaan lajiin kuuluvien yksilöiden kanssa. Esimerkiksi sudet saalistavat laumassa. Ketut taas ovat yksineläjiä, jotka eivät viihdy laumassa, täten kettu ei ole laumaeläin.
Ihminenkin on laumaeläin läheisten sukulaistensa apinoiden tavoin. Ihmisapinoille heimojen muodostuminen oli elintärkeää noin neljä miljoonaa vuotta sitten. Ihmisapinat eivät olleet vielä silloin älykkäitä. Heimojen muodostuminen oli geneettisen mukauman tulos. Laumojen muodostuminen oli ja on edelleenkin tahdosta riippumatonta eli vaistonvaraista. Keräilijä-metsästäjä yhteisöt alkoivat muodostua kaksi miljoonaa vuotta sitten. Neljän miljoonan vuoden heimoelämisen jälkeen voidaan varmasti olettaa ihmisen olevan vaistomaisesti laumaeläin.
Kanit ja marsut elävät laumassa, ja siksi niitä kannattaa aina hankkia vähintään kaksi. Koirat usein ulvovat, kun niiden omistaja lähtee pois, sillä koirat ulvovat susien tavoin pitääkseen yhteyttä laumaansa.
Filip V
Filip V tarkoittaa seuraavia hallitsijoita:
Ryan Cabrera
Ryan Frank Cabrera (s. 18. heinäkuuta 1982) on Dallasista kotoisin oleva laulaja. Cabrera sai innoituksen akustisen kitaran soittoon Dave Matthewsilta.
Cabrera vaikutti ensin kotikaupungissaan Dallasissa bändissä nimeltä Rubix Groove, kunnes hän päätti lähteä soolouralle vuonna 2001.
Cabreran ensimmäinen albumi "Take It All Away" julkaistiin 18. elokuuta 2004. Kyseisen albumin ”On My Way Down” -singlen musiikkivideossa esiintyy Ashlee Simpson, joka oli hetken Cabreran tyttöystävä. Toinen albumi "You Stand Watching" julkaistiin 29. syyskuuta 2005 Hänen kolmas albuminsa "The Moon Under Water" julkaistiin toukokuussa.
Cabrera toimi juontajana ohjelmassa "Score", jota näytettiin MTV:llä lauantaisin.
Ryan Cabrera France (French & English site)
Erdenet
Erdenet (mong. Эрдэнэт) on kaupunki Pohjois-Mongoliassa noin 400 km Ulan Batorista luoteeseen. Se on Orhonin maakunnan ("aimag") pääkaupunki. Sen asukasluku on 83 379 (2010).
Erdenet syntyi kaupunkina suhteellisen hiljattain. Se rakennettiin laatuaan Aasian suurimman kupari- ja molybdeenikaivoksen ympärille Neuvostoliiton avulla vuosina 1974-1983. Hallinnollisesti kaupunki erotettiin Bulganin provinssista ja sitä hallittiin omana alueenaan. Vuonna 1985 Erdenet vastasi 17,9 % koko Mongolian teollisesta tuotannosta ja kaupungin teollisesta tuotannosta 70,7 %:ta vastasi kaivos. Neuvostoliitto omisti kaivosta pyörittäneestä yhtiöstä 51 % Mongolian omistaessa loput. Osa kaivoksen työntekijöistä tuli Neuvostoliitosta, ja niinpä vuonna 1990 noin 15 % kaupungin asukkaista olikin muita kuin mongoleja.
Neuvostoliiton hajottua ja Mongolian taloudellisten uudistusten jälkeen Erdenetin kaivoksen taloudellinen merkitys Mongolian valtiolle kasvoi. Vuonna 1994 kaupungin aluetta kasvatettiin alkuperäisestä 60 neliökilometristä yhteensä 840 neliökilometriin ja alueesta tuli Orhonin provinssi. Provinssin teollinen tuotanto suhteessa Mongolian koko tuotantoon on kaivoksen ansiosta edelleen suuri. Vuonna 1995 lukema oli 42 % ja vuonna 2000 vielä 32 %. Mongolian valtio omistaa nykyisin 51 % Erdenetin kaivosyrityksestä, joka työllistää noin 6 000 työntekijää, joiden joukossa on noin 600 ulkomaista asiantuntijaa mm. Venäjältä.
Liitukivi
Liitukivi on eräs sedimenttikivi. Se on kalkkikiven puhdas muoto. Se on lähinnä muiden kivien palasista tai eläinten kuorista muodostuneita kiviä. Kerrostuneisuus ei aina näy pienessä kivenpalassa, mutta siinä voi olla fossiileja.
Makrilli
Makrilli ("Scomber scombrus") on Pohjois-Atlantin vesissä esiintyvä makrillien heimon ahvenkala, joka elää lähellä vedenpintaa ja syö eläinplanktonia. Koska sen selkäpuoli on metallinsinisen tumma ja vatsapuoli hopeanvärinen, makrillia syövät kalat eivät näe niitä kovin helposti. Makrillit ovat tärkeä osa monien suurten merieläinten, kuten delfiinien, haiden ja miekkakalojen ruokavaliota. Myös niiden kalataloudellinen merkitys on suuri. Makrillien määrä Pohjanmerellä ja Britteinsaarten lähivesillä väheni rajusti 1960-luvulla ylikalastamisen seurauksena.
Makrilli kasvaa noin 30–50 cm pitkäksi. Sen sukkulamaisen virtaviivainen muoto tekee siitä nopean uimarin. Makrillia tavataan pääsääntöisesti Pohjois-Atlantilla ja Pohjanmerellä, mutta toisinaan myös Itämerellä, yksittäisiä kaloja on saatu Suomestakin.
Makrillin ravintoon kuuluvat muut kalat, äyriäiset ja nilviäiset. Makrillit viettävät talvensa melko syvissä vesissä, mutta keväällä meriveden lämpötilan noustessa 11 ja 14 asteen välille makrillit nousevat suurissa parvissa lähelle mannerta kutemaan. Naarasmakrilli voi laskea kerralla jopa 500 000 mätimunaa. Poikaset kasvavat 25 cm pitkiksi yhdessä vuodessa.
Moisio (Punkalaidun)
Moisio (myös Moisionkylä) on kylä Punkalaitumen kunnan pohjoisosassa Pirkanmaan maakunnassa noin yhdeksän kilometriä Punkalaitumen kirkonkylästä koilliseen.
Moisionkylä sijaitsee varsin lähellä Oriniemeä ja se usein luetaankin Oriniemen kulmakunnaksi eikä omaksi kyläkseen.
Moisionkylän alue muodostaa itä–länsi suunnassa pitkämäisen kapean alueen, joka rajoittuu pohjoisessa Liitsolaan, koillisessa ja idässä Halkivahaan sekä etelässä ja lännessä Oriniemeen. Liitsolan vastainen kylän pohjoisraja seurailee Punkalaitumenjoen uomaa, tosin yhdessä kohtaa Moisionkylä ulottuu myös joen pohjoispuolelle. Tämä on seurausta moisiolaisten Liitsolan alueella 1700-luvulla suorittamasta "niittyvaltauksesta".
Moisionkylän länsiosa on pääasiassa peltoaukeaa ja itäosa puolestaan metsää. Aivan kylän länsipäässä on "Nenänmaa"-niminen maankohouma. Moisionkylän vanhimmat talot ja niin sanottu kyläkeskus sijaitsee pienellä peltojen ympäröimällä mäellä kylän länsiosassa.
Moisio oli aluksi Orinimen kylään kuulunut siirtokylä. Moisio on siis, kuten Oriniemikin, osa historiallista Hämeen maakuntaa. Moisionkylään syntyi 1500-luvulla kaksi taloa, "Moisio I" ja "Moisio II", jotka mainitaan ensi kerran vuonna 1507. Vuonna 1607 Moisio I liitettiin Moisio II ja niinpä kylä oli tämän jälkeen yksitaloinen. Sitten vuonna 1753 Moision talo on jaettu kahdeksi taloksi, joiden nimiksi tulivat "Moisio" ja "Tuulensuu". Vuonna 1761 on tästä jaosta piirretty myös kartta. Tuulensuun talo puolestaan jaettiin vuonna 1813, jolloin kylään syntyi kolmas talo "Jaakkola". Moision taloilla oli myös 1700-luvulla tehtyjä niittyvaltauksia Halkivahan kylän alueella Halkivahanjoen ja sen sivujoen Isonsuonojan varsilla. Vaikka Moisiota pidettiin omana kylänään jo 1500-luvulta lähtien, on se virallisesti erotettu Oriniemestä vasta 1870. Isojako Moisiossa suoritettiin 1890-luvulla.
Moision ja Liitsolan rajalla Punkalaitumenjoen Myllykoskessa on ollut myllyjä 1500-luvulta lähtien. Myllykosken mylly on ollut Moision ja Liitsolan kylien yhteinen. Myllyn toiminta loppui 1920-luvulla, jolloin Punkalaitumenjokea perattiin ja koski menetti merkityksensä.
Moisionkylässä ei ole ollut omaa koulua, vaan koulua on käyty läheisessä Oriniemen koulussa, joka nykyisin tunnetaan nimellä Pohjoisseudun koulu. Tosin Oriniemen koulu aloitti toimintansa vuonna 1890 Moision Jaakkolan talolta vuokratuissa tiloissa. Kylän itäosasta on käyty myös Halkivahan koulussa.
Riihikallio-Pilkanmäki
Riihikallio-Pilkanmäki on Asikkalassa ja Hollolassa sijaitseva, kolme erillistä rajausta käsittävä, kokonaisalaltaan 64 hehtaarin laajuinen Natura-luonnonsuojelualue (FI0301001), josta Riihikallio kuuluu Asikkalaan ja muut osat Hollolaan. Alueet ovat vanhaa lehtipuuvaltaista metsää.
Valokalat (heimo)
Valokalat (Myctophidae) on valokalojen lahkoon (Myctophiformes) kuuluva kalaheimo. Sen jäsenet ovat syvällä lähes pimeässä eläviä kaloja, joilla on hyvä näköaisti.
Valokaloja tunnetaan noin 246 lajia 33 eri suvussa. Monet lajeista ovat erittäin runsaslukuisia. Yhdessä sukasuiden ja lyhtykalojen kanssa ne muodostavat valtaosan, noin 90 %, valtamerten syvien ulappavesien kalabiomassasta, kaikkiaan noin 600 miljoonaa tonnia.
Lähes kaikilla valokaloilla on lajityypillisesti riveihin ja ryhmiin järjestyneet kemialliset valolähteensä. Valoa oletetaan käytettävän lajin sisäiseen kommunikointiin pariutumistilanteissa ja parvikäyttäytymisessä, ja mahdollisesti myös saalistajien harhauttamiseen.
Emyn Muil
Emyn Muil on kuvitteellinen vuoristo J. R. R. Tolkienin luomassa fantasiamaailma Keski-maassa. Se sijaitsee Nen Hithoelin molemmilla puolilla.
Kirjassa Taru sormusten herrasta Frodo ja Sam, jotka yrittävät päästä Mustalle Portille ja Mordoriin, eksyvät itäiselle Emyn Muilille päiviksi, kunnes Klonkku löytää heidät. Pitkän suostuttelun ja uhkailun jälkeen Klonkku suostuu opastamaan heidät pois, vieden heidät etelään ja Kalmansoille.
All the Young Dudes
All the Young Dudes on Mott the Hoople -yhtyeen viides studioalbumi vuodelta 1972. Se oli yhtyeen ensimmäinen Columbia Recordsille tekemä julkaisu. Albumin tuotti David Bowie, joka myös sävelsi levyn nimikappaleen. Siitä muodostui yhtyeen tunnetuin kappale, jonka muun muassa myös Bruce Dickinson on levyttänyt.
Vuonna 2003 All the Young Dudes sijoittui Rolling Stone -lehden kaikkien aikojen 500 parhaan albumin listalla 491:nnelle sijalle. Levystä julkaistiin 21. helmikuuta 2006 remasterointi, jolla oli myös useita bonuskappaleita.
A-puoli
B-puoli
Hereti
Hereti () oli historiallinen georgialainen maakunta nykyisen Georgian ja Azerbaidžanin alueilla. Se oli osa nykyistä laajempaa Kakhetin aluetta, joka jakaantui alun perin kolmeen osaan: Iorijoen ja Dagestanin vuorten välissä sijaitsi varsinainen, sisempi Kakheti, Iorin ja Mtkvarin välinen maa-alue tunnettiin nimellä Kukheti ja alavin maa ennen jokien yhtymäkohtaa oli Hereti.
Poliittisesti Hereti oli osa georgialaisia alueita jo 300–400-luvulta lähtien, ja alueella on säilynyt 500–700-luvuilla rakennettua georgialaista arkkitehtuuria. 1000-luvulla se oli osa Matšin ja sittemmin Kakhetin ruhtinaskuntaa. Georgian kuningaskunnan yhdistymisen jälkeen Hereti nousi aiempaa merkittävämpään asemaan, kun maan valtakeskittymä siirtyi itään. Nimi jäi 1400-luvulla kuitenkin vähitellen käytöstä valtion hajoamisen ja Kakhetin kuningaskunnan syntymisen myötä, ja ”Kakheti” alkoi tarkoittaa myös aiempaa Heretin aluetta.
Nykyisin Azerbaidžanin alueella sijaitseva ingiloijien asuttama Saingilon alue sijaitsee entisen Heretin koillisosassa.
Submission
Submission, part 1 on 11-minuuttinen lyhytelokuva, jonka alankomaalainen Theo van Gogh ohjasi vuonna 2004. Elokuvan on käsikirjoittanut Ayaan Hirsi Ali, joka on myös kertojana elokuvassa.
Elokuva peilaa islamilaisen naisen elämää suhteessa Koraaniin ja nostaa esille kuinka vaikean roolin se antaa naisille. Elokuvassa pahoinpidellyt ja raiskatut musliminaiset rukoilevat jumalaa. He ovat pyrkineet elämään Koraanin sääntöjen mukaan, mutta heille se on tuonut suurta tuskaa. Elokuvassa esiintyvien naisnäyttelijöiden vartaloon on kirjoitettu Koraanin säkeitä, joilla naisten pahoinpitelemistä ja syrjintää on puolusteltu.
Lyhytelokuva esitettiin alankomaalaisella VPRO-kanavalla elokuussa 2004. Muslimien piirissä reaktio elokuvaan oli pääosin kielteinen. Elokuvan ohjaajan, Theo van Goghin, henkeä uhattiin ja radikaali-islamisti Mohammed Bouyeri murhasi van Goghin 2. marraskuuta 2004 tämän ollessa pyöräilemässä töihin. Murhaaja kiinnitti van Goghin ruumiiseen avoimen kirjeen elokuvan käsikirjoittaja Hirsi Alille, jossa murhaaja sekavien antisemitististen salaliittorönsyilyjen jälkeen julisti tuhoa Amerikalle, Euroopalle, Alankomaille, uskottomille fundamentalisteille ja Ayaan Hirsi Alille. Murhaaja oli syntynyt Alankomaissa mutta hänen vanhempansa olivat lähtöisin Marokosta. Ayaan Hirsi Alin henkeä on uhattu elokuvan vuoksi ja häntä suojelevat henkivartijat.
Osa Submission, part 1 -elokuvan tekstistä on luettavissa Ayaan Hirsi Alin Neitsythäkki nimisestä esseekokoelmasta, josta löytyy Submission part I. Hirsi Ali aikoi tehdä elokuvaan jatko-osan, jonka nimeksi tulisi "Submission, part 2".
Frans Klemetti
Frans Josef Klemetti (12. kesäkuuta 1886 Kuortane – 19. elokuuta 1923 Helsinki) toimi Etsivän keskuspoliisin (EK) päällikkönä 1. tammikuuta 1923 – 19. elokuuta 1923. Häntä edelsi Ossian "Ossi" Holmström ja hänen jälkeensä virkaan astui Esko Riekki.
Frans Klemetin isä oli kanttori W. Klemetti ja hänen veljensä oli säveltäjä Heikki Klemetti. Hän pääsi ylioppilaaksi 1906 Porvoon yhteiskoulusta ja suoritti oikeustutkinnon Helsingin yliopistossa 1911. Klemetti oli Helsingin toinen kaupunginviskaali 1916–1922.
Klemetti toimi aikaisemmin EK:n apulaispäällikkönä 13. elokuuta 1919 – 31. joulukuuta 1922.
Elokuun alussa 1923 oikeusministeri Otto Åkessonin käskystä Klemetti pidätti 1920 perustetun Suomen sosialistisen työväenpuolueen (SSTP) johtajat ja koko eduskuntaryhmän, kaikkiaan yli 200 ihmistä. Lisäksi EK takavarikoi SSTP:n arkiston ja sulki kirjapainot, jotka olivat tekemisissä puolueen kanssa. Teon yllättämä hallitus teki kyselyitä, mutta Åkesson ja Klemetti lupasivat löytyvän todisteita, jotka sitoisivat puolueen vallankumoukselliseen ja epäisänmaalliseen toimintaan. Riittäviä todisteita ei kuitenkaan löytynyt. Syytöksenä omavaltaiselle ja äkilliselle toiminnalle oli valtionpetoksen kaavailu. EK oli saanut Saksasta tuvallisuupoliisilta tietoa Kominternin kapinahankkeesta, jonka pelättiin leviävän Suomeen. Toimenpiteitä on kuitenkin pidetty ylimitoitettuna, muun muassa Väinö Tanner katsoi että niissä oli "tavattoman paljon arvostelu, kritiikin sijaa" ja piti niitä "suurpoliittisina tekoina"..
Pian tämän jälkeen, 19. elokuuta, Klemetti kuoli. Hänen huhuttiin tehneen itsemurhan. Myös myrkytystä epäiltiin. Virallinen kuolinsyy oli aivohalvaus, mutta kuolinsyytutkimusta ei tehty.
Tuula Levo
Tuula Levo (s. 1944) on suomalainen kirjailija. Ennen kirjailijan uraansa Levo toimi opettajana Kyrössä ja Kaarinassa. Nykyisin Levo asuu Aurassa.
Rheinstadion
Rheinstadion oli yleisurheilustadion Saksan Düsseldorfissa. Se oli jalkapallojoukkue Fortuna Düsseldorfin kotikenttä. Stadion rakennettiin Reinin lähelle vuonna 1926 ja sen kapasiteetti viimeisinä vuosinaan oli 56 000. Stadion purettiin vuonna 2002 ja tilalle rakennettiin modernien standardien mukainen LTU arena, joka valmistui vuonna 2005 seuraavan vuoden jalkapallon MM-kilpailuita varten, muttei lopulta tullut valituksi kisojen pelipaikkojen joukkoon.
IsoKristiina
IsoKristiina on kauppakeskus Lappeenrannan keskustassa. Se on Etelä-Karjalan maakunnan suurin kauppakeskus. Laajennustöiden valmistuttua syksyllä 2015 kauppakeskuksessa on noin 80 erilaista liikettä. Laajennusosassa sijaitsevat muun muassa Finnkinon neljän salin elokuvateatteri Strand ja Lappeenrannan uusi kaupunginteatteri. Kauppakeskuksen ankkurivuokralaisia ovat esimerkiksi Sokos, S-market, K-Supermarket, Alko, Tokmanni ja Original Sokos Hotel Lappee.
Merkur Spiel-Arena
Esprit-arena, tunnettu myös nimellä "Rheinstadion", on Saksan Düsseldorfissa sijaitseva monitoimiareena, joka rakennettiin vuosina 2002-2005 korvaamaan samalla paikalla sijainnut vanha Rheinstadion. Areenan katsojakapasiteetti on 51 500 ja tarkoitus oli, että sillä olisi pelattu osa vuoden 2006 jalkapallon MM-kilpailujen otteluista, mikä jäi osin maantieteellisistä syistä kuitenkin toteutumatta.
Esprit-arena toimii kotistadionina paikalliselle jalkapallojoukkueelle, Fortuna Düsseldorfille. Areenan nimisponsorina toimii saksalainen vaatemerkki Esprit, jonka toiminnoista pääosa sijaitsee Düsseldorfissa. Vuoden 2011 Eurovision laulukilpailu järjestettiin myös areenalla. Lisäksi vuosien 2010 ja 2011 Mestareiden kisa ajettiin Esprit-areenalla.
Euronews
Euronews on kansainvälinen televisiokanava, jonka ohjelmisto koostuu lähinnä uutisista. Suomessa Yle TV1 lähetti Euronewsin uutislähetyksiä vuosina 1993–2008, noin kymmenen minuutin verran illan ohjelmiston lopuksi, sekä toisinaan myös aamu- ja iltapäivällä. YLE24-kanava lähetti toimiessaan Euronewsin uutiset lähes joka tasatunti päiväsaikaan.
Kanavan ensimmäinen lähetys oli 1. tammikuuta 1993. Vuoden 2005 loppupuolella Euronews toimitti uutisia noin 193 miljoonaan talouteen 121 maan alueella. Kanava tavoittaa kaapeli-, antenni- ja satelliittitelevisioiden välityksellä yli 167 miljoonaa eurooppalaista kotitaloutta.
Euronews lähettää uutisia niin Euroopasta kuin muualta maailmasta puolen tunnin välein. Uutislähetykset käsittelevät yleensä myös talousuutisia, urheilu-uutisia, taidetta ja kulttuuria, tiedettä, säätä, Euroopan politiikkaa sekä Euroopan lehdistön uutiskatsauksia.
Euronews lähetetään nykyisin seitsemällä eri kielellä; englanniksi, saksaksi, ranskaksi, venäjäksi, espanjaksi, portugaliksi ja italiaksi, mutta joissakin maissa kaikki kielet eivät ole välttämättä saatavilla.
Euronews perustettiin alun perin Lyonissa vuonna 1992 Euroopan yleisradiounionin aloitteesta yhdentoista yleisradioyhtiön voimin, Suomen Yleisradio oli yksi niistä. Kanavan lähetykset aloitettiin 1. tammikuuta 1993. Lähetykset siirrettiin analogisesta pääasiallisesti digitaaliseksi vuonna 1999. Samana vuonna Euronews aloitti lähetykset myös portugalin kielellä. Venäjänkieliset lähetykset alkoivat vuonna 2001.
Lokakuussa 2005 saksalaiset televisiokanavat ARD ja ZDF neuvottelivat Euronewsiin liittymisestä.
Orimattilan kotieläinpuisto
Orimattilan kotieläinpuisto on Orimattilan keskustan läheisyydessä sijaitseva vuonna 1989 Orimattilan Hevosystäväinseuran perustama erityisesti lapsille suunnattu kotieläinpuisto. Puistossa on nähtävänä muun muassa lampaita, lehmiä, poneja, poroja, sikoja, villisikoja ja vuohia. Puistossa asiakas pääsee muun muassa vossikka-ajelulle tai shetlanninponin satulaan istumaan. Alueella on myös lasten liikennepuisto, jossa voi ajaa polkuautoilla, sekä leikkikenttä ja pomppulinna. Puistossa on myös kahviloita ja mahdollisuus grillata vaikkapa omia makkaroita grillikatoksessa.
Maaseutunäyttely
Maaseutunäyttelyt ovat 1990- luvulla maatalousnäyttelyiden perinteitä jatkaneita tapahtumia, joissa pyritään esittämään maatalousnäyttelyä laajemmin maaseutuun liittyviä tavaroita ja palveluita. Vielä 1980-luvulla Suomessa pidettiin useat maatalousnäyttelyt kesässä, mutta myöhemmin maaseutuun liittyvät asiat keskitettiin yhteen vuotuiseen näyttelyyn.
Maaseutukeskukset, jotka järjestivät aikoinaan myös maatalousnäyttelyt, vastaavat nykyään maaseutunäyttelyiden järjestämisestä. Myöhemmin valtakunnallisten maaseutunäyttelyiden lisäksi ryhdyttiin järjestämään samannimisinä paikallisia näyttelyitä, minkä vuoksi valtakunnallinen maaseutunäyttely palasi nimeltään maatalousnäyttelyksi.
Daria
Daria on amerikkalainen piirrossarja, jonka olivat luoneet Glenn Eichler ja Susie Lewis Lynn. Se oli spin-off suositusta Beavis ja Butt-head -piirrossarjasta. Molemmat ohjelmat on tuottanut Music Television. Sarjaa on esitetty myös Suomessa.
Daria oli aluksi pelkkä harvakseltaan esiintyvä sivuhahmo Beavis ja Butt-head -sarjassa. Darian oma sarja alkoi vuonna 1997 ja jatkui vuoteen 2001. Sitä tehtiin kaikkiaan 65 jaksoa sekä kaksi tv-elokuvaa nimeltään "Is It College Yet?" ja "Is It Fall Yet?" Sarjan tunnuskappaleen "You're Standing On My Neck" esittää Splendora.Wizard Magazine listasi vuonna 2001 Darian sijalle 85 laatimassaan kautta aikain sadan parhaan animaatiosarjan listalla.
Dino Zoff
Dino Zoff (s. 28. helmikuuta 1942) on italialainen pelaajauransa lopettanut jalkapallomaalivahti, ja myöhemmin valmentaja.
Zoff on yksi kaikkien aikojen parhaista maalivahdeista, ja hänet on valittu 1900-luvun kolmanneksi parhaimmaksi maalivahdiksi maailmassa Lev Jashinin ja Gordon Banksin jälkeen.
Zoff aloitti huippu-uransa 19-vuotiaana Serie A:ssa Udinesen joukkueessa. Seria A -urallaan hän pelasi 570 peliä ja on Italian pääsarjassa toiseksi eniten pelejä pelannut maalivahti. Syyskuussa 2006 hänen edelleen tilastoissa meni Gianluca Pagliuca.
Zoff voitti pitkän seurajoukkueuransa aikana kaikkiaan kuusi Italian mestaruutta ja kaksi cupia. Eurokentillä Zoffin ainoaksi pokaaliksi jäi UEFA Cupin voitto 1976–77 Juventuksen tolppien välissä.
Italian maajoukkueessa Zoff pelasi kaikkiaan 112 A-maaottelua. Hän oli mukana neljissä MM-kisoissa, joista tuli maailmanmestaruus 1982 ja hopeaa 1970. Zoff oli myös mukana Italian Euroopan mestaruuden 1968 voittaneessa joukkueessa. 1982 40-vuotiaasta Zoffista tuli kaikkien aikojen vanhin maailmanmestaruuden voittanut pelaaja. Zoff on ainoa italialainen sekä Euroopan-mestaruuden että maailmanmestaruuden voittanut pelaaja. Hän on myös maanmiehensä Gianpiero Combin ohella ainoa maalivahti, joka on toiminut maajoukkueensa kapteenina MM-kultaa voittaneessa joukkueessa. Lisäksi Zoff on 1142 minuutillaan pisimpään maalinsa puhtaana maajoukkuetasolla pitänyt maalivahti.
Pelaajauransa jälkeen Zoff on kokeillut siipiään myös valmentajana, mutta huomattavasti vaisummalla menestyksellä. Zoff aloitti huipulla korvaten Rino Marchesin Juventuksen peräsimessä 1988. Zoffin johdolla Vanha Rouva voitti kaudella 1989–1990 Italian cupin sekä UEFA Cupin mestaruuden.
Menestyskausi poiki Zoffin valmennusuralle jatkoa SS Laziossa. Menestystä roomalaisseurassa ei kuitenkaan tullut toivotulla tavalla ja Zoff sai lähteä kauden 1993–94 jälkeen. Hän oli sivussa valmennustyöstä kolmisen vuotta, kunnes korvasi erotetun Zdeněk Zemanin Lazio-luotsina tammikuussa 1997. Hän toimi päävalmentajana kauden loppuun tehden kesällä tilaa ruotsalaiselle Sven-Göran Erikssonille.
1998 Zoff nousi Italian maajoukkueen päävalmentajaksi kokeneen Cesare Maldinin seuraajaksi. Zoffin johdolla Italia eteni EM-kisoihin 2000. Belgian ja Hollannin viheriöillä Zoffin epäitalialainen hyökkäävä pelityyli tuotti tulosta ja Italia eteni aina loppuotteluun saakka. Zoffin ja Italian suuri unelma kariutui kuitenkin dramaattisesti, kun Sylvain Wiltord toi Ranskan tasoihin aivan ottelun loppuhetkillä. Jatkoajalla David Trézéguet upotti maalillaan Zoffin haaveet Euroopan mestaruudesta. Maalivahtilegenda erosi kisojen jälkeen saatuaan kovaa kritiikkiä muun muassa AC Milanin presidentti Silvio Berlusconiilta.
Zoff palasi kolmannen kerran Lazioon keväällä 2001, kun hän korvasi Englannin maajoukkueluotsiksi siirtyneen Sven-Göran Erikssonin seuran peräsimessä. Kehnosti alkaneen kauden 2001–02 takia Zoff erosi tehtävistään vuodenvaihteessa.
Kolmisen vuotta Lazio-pestinsä jälkeen Zoff yritti vielä palata valmentajaksi ACF Fiorentinassa. Hän pelasti seuran putoamiselta, mutta sai lähteä kauden jälkeen.
Beavis ja Butt-head
Beavis & Butt-Head on Mike Judgen luoma amerikkalainen piirrossarja. Sarjaa alettiin esittää Music Televisionilla vuonna 1993 ja se jatkui vuoteen 1997 asti. Sarjan pääosassa on kaksi teini-ikäistä koulupoikaa, joiden elämäntehtävänä on päästä sänkyyn naisen kanssa. He eivät tee juuri muuta kuin katselevat televisiosta musiikkivideoita ja naureskelevat kaikille asioille joita sattuvat kohtaamaan. Sarja oli aikanaan varsin suosittu nuorison keskuudessa ja sen pohjalta tehtiin myös elokuva Beavis and Butt-Head Do America vuonna 1996. Sarjaa on julkaistu DVD:nä kolmen boksin kokoelmina, jotka kukin sisältävät 40 Judgen valitsemaa jaksoa. Levyt eivät sisällä osioita, joissa hahmot katsovat MTV:lta musiikkivideoita ja kommentoivat niitä. Vuonna 2011 Beavis & Butthead palasi MTV:n ohjelmistoon yhdeksi kaudeksi. Suomessa sarjaa esitettiin aikoinaan lisänimellä "iloiset teinipojat".
Beavis on vaaleatukkainen ja pukeutuu Metallican t-paitaan. Butt-Head on ruskeatukkainen ja käyttää AC/DC-yhtyeen paitaa. Sarjakuvaversiossa, jota on myös suomennettu, on joskus paidoissa bändilogojen tilalla lukenutkin Death Rock ja Skull. Nämä kaksi eroavat hieman myös siitä, että Butt-Head on hieman Beavisia pidempi.
Sarjasta erosi omaksi spin off -sarjakseen Beavisin ja Butt-headin luokkatoveri Daria samannimiseen TV-sarjaan, tosin Mike Judge ei kuitenkaan osallistunut tuon sarjan tekemiseen. Nykyään hän tekee teksasilaisten lähiöelämää parodioivaa Kukkulan kuningas -sarjaa, jonka päähenkilö Hank Hill sai paljon vaikutteita Beavisin ja Butt-headin vanhalta naapurilta Tom Andersonilta, jonka ulkonäkö ja ääni ovat lähes samat kuin Hank Hillillä.
Wizard Magazine listasi vuonna 2001 Beavis ja Butt-headin sijalle 59 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 5.
Moldovan jalkapallomaajoukkue
Moldovan jalkapallomaajoukkue on Moldovan jalkapalloliiton alaisuudessa oleva Moldovan maajoukkue. Neuvostoliiton hajottua joukkue pelasi ensimmäisen pelinsä Georgiaa vastaan 2. heinäkuuta 1991.
François Duval
François Duval (s. 18. marraskuuta 1980) on belgialainen ralliautoilija. Hän nousi Ford talliin koko kaudeksi 2003. Hän ajoi vakuuttavasti etenkin asfaltilla myös vuonna 2004 ja siirtyi kaudeksi 2005 Citroënille. Kauden alku oli kuitenkin katastrofi: Duval ajoi ulos lukuisia kertoja ja toi autonsa vain kerran pisteille. Turkin rallin alla Citroën ilmoitti hyllyttävänsä Duvalin ja tarjosi uransa jo kertaalleen lopettaneelle Carlos Sainzille sopimusta loppukaudeksi. Sainz ajoi vain Turkin ja Akropoliksen, ja Duval pääsi takaisin tiimiin loppuvuodeksi.
Duval ajoi kertaalleen ulos Korsikalla ja sai ankaraa palautetta tallipäälliköltään. Kauden päättäneen Australian kilpailun Duval onnistui voittamaan, mutta jäi ilman tallipaikkaa kaudeksi 2006. Vuonna 2006 hän ajoi muutamia kisoja yksityis-Škodalla ja oli paikoitellen yllättävän nopea. Esimerkiksi Akropoliksessa hän taisteli neljännestä sijasta.
Kaudella 2007 Duval väläytti asfalttivauhtiaan ajamalla yksityisellä Xsara WRC:llä Saksan MM-rallissa toiseksi ja Katalonian rallissa neljänneksi.
Kauden 2008 puolivälissä Duvalille avautui mahdollisuus päästä ajamaan Fordin kakkostiimissä loukkaantuneen Gigi Gallin tilalle. Hän ajoi hyvin, ja Jari-Matti Latvalan ailahtelevien esitysten ansiosta hän pääsi ajamaan kaksi kisaa Fordin tehdastiimissä. Japanin rallissa hän ajoi ulos, ja hänen kartanlukijansa Patrick Pivato loukkaantui vaikeasti.
Uransa jo lopettanut Duval on muistellut katkeruudella Citroën-sopimustaan. Hän väitti keväällä 2011 RTBF-kanavan haastattelussa, että Citroën oli Saksan MM-rallissa vuonna 2005 pudottanut hänen autonsa tehoja huollossa, jotta tallin ykköskuski Sébastien Loeb nousisi kärkeen ohi kisaa johtaneen Duvalin. Duval syytti Citroënia ja Loebia uransa tuhoamisesta.
Science
Science (suom. tiede) on American Association for the Advancement of Sciencen julkaisema tiedelehti, ja sitä pidetään yhtenä arvostetuimmista akateemisista lehdistä. Viikoittain ilmestyvän lehden artikkelit ovat vertaisarvioituja ja lehden vaikuttavuuskerroin oli 33,611 (vuonna 2014). Science ja sen kilpailija Nature ovat yleistiedelehtiä, jotka kattavat koko luonnontieteiden spektrin. Tutkimusjulkaisujen lisäksi Sciencessa on myös muuta tieteeseen liittyvää kuten uutisia, mielipiteitä ja tiedepolitiikkaa.
AAA julkaisi 1980–1986 yleistajuisempaa Science-lehteä, jonka nimen perässä oli vuosiluku erotuksena varsinaisesta tieteellisestä lehdestä, esimerkiksi Science80. Lehden nimi aiheutti kuitenkin paljon sekaannusta, ja lehden artikkeleiden indeksointi oli hankalaa. Time-konserni osti sen 1986 ja yhdisti omaan Discover-lehteensä.
Hautalepakot
Hautalepakot eli tuppihäntälepakot ("Emballonuridae") on 47 lajia käsittävä lepakkoheimo. Hautalepakoita voi tavata ympäri maailmaa trooppisilta ja subtrooppisilta alueilta.
Hautalepakot ovat suhteellisin pieniä 4–15 senttimetriin pituudeltaan 3–100 grammaan painoltaan. Niiden turkki on ruskea tai harmaa lukuun ottamatta suvun "Diclidurus" lajeja, jotka ovat valkoisia.
CIRAS
CIRAS ("Combat Integrated Releasable Armor System") on Eagle Industriesin valmistama varuste ja suojaliivi Yhdysvaltain asevoimien erikoisjoukoille.
Liivi on MOLLE-yhteensopiva ja siitä on olemassa kahta mallia: Maritime ja Land. Mallien ero on purkukahvan sijainti ja liivin rakenne. Eagle Industries tekee liiviä khaki, Olive Drab, Ranger Green, musta ja Army Universal Camo -väreissä.
Liiviä koossapitää metallivaijeri, jonka päädyssä on kahva. Kun kahvasta vetää, liivi kirjaimellisesti hajoaa kappaleiksi. Tämä auttaa lääkintämiehiä antamaan ensiapua haavoittuneelle sotilaalle, veteen joutuessa painava liivi on helppo riisua, mikä helpottaa uimista tai sotilasta poistumaan ympäri kääntyneestä ajoneuvosta. Alun perin purkutoiminto (quick release), oli suunniteltu Point Blankin FSBE-liiviin (), jonka sittemmin Eagle ja Paraclete ovat kopioineet valmistamiinsa liiveihin. Purkutoimintoa tullaan myös hyödyntämään Yhdysvaltain uudessa luotisuojaliivissä ().
Koni
Koni on kylä ja saari Iin kunnassa Pohjois-Pohjanmaalla. Se sijaitsee Iijoen suistossa pääuoman pohjoisrannalla noin kolmen kilometrin päässä Iin Haminasta. Saarta erottavat mantereesta Syväsalmen sekä Mustaputaan sivuhaarat. Maannousun vuoksi Mustapudas on osittain kuiva.
Koni on Pohjois-Iin kulmakunta.
Kylässä on maa- sekä omakotitaloja, ja asutus on keskittynyt joen pohjoisrannalla sijaitsevien Konin ja Finninkarin saarten etelä- ja länsirannoille.
Koskuen kirkko
Koskuen kirkko on Kurikan kunnan eteläosassa, entisen Jalasjärven kunnan Koskuen kylässä sijaitseva kirkko. Kirkossa järjestetään ajoittain jumalanpalveluksia, vihkiäisiä ja hautajaisia. Se on aikaisemmin ollut väriltään kellertävä, muistuttaen Jalasjärven kirkkoa, mutta nykyään se on vaaleanharmaa.
Jo vuonna 1902 ryhdyttiin keräämään varoja rahastoksi rukoushuoneen rakentamiseksi Koskuelle. Vuosina 1903–1906 rakennettiin pärekattoista rukoushuonetta. Toisessa vaiheessa 1908–1911 valmistuivat lehterit, penkit, alttarikehikko sekä parveke saarnastuoliksi. Koskuen kirkko valmistui lopullisesti vuonna 1912. Sen alttaritaulu on Mikael Toppeliuksen maalaama Jalasjärven kirkon entinen alttaritaulu, joka siirrettiin Koskuelle vuonna 1906.
Rukoushuoneesta tuli Jalasjärven seurakunnan kirkko vuonna 1934, kun kirkkovaltuusto lunasti kirkon seurakunnalle. Kellotapuli rakennettiin eteläpäätyyn vuonna 1958.
Kirkkoa korjattiin 1940- ja 1950-luvuilla, jolloin siihen rakennettiin muun muassa ruumiskellari ja kellotapuli. Kirkon viereen rakennettiin vuonna 1978 seurakuntakoti.
Jysäys
Jysäys oli suomalainen, Arktisen Banaanin julkaisema sarjakuvalehti, jonka materiaali koostui sekä ulkomaisista että kotimaisista sarjakuvista. Sen päätoimittajana toimi Mattipekka Ratia.
Lehden ensimmäinen numero ilmestyi vuonna 2004, ja sen ilmestymistahti oli epäsäännöllinen. Vuonna 2004 ilmestyi yksi numero, 2005 neljä numeroa (numero 3/2005 kahdella erilaisella kannella) ja 2006 kaksi numeroa.
Numeron 2/2006 pääkirjoituksessa mainitaan julkaisutahdin tulevaisuudessa harvenevan ja perinteisen lehtimuodon väistyvän. Tämä jäi lehden viimeiseksi numeroksi.
Lehdessä julkaistuista tekijöistä tunnetuimpia lienevät Petri Hiltunen ja Lewis Trondheim. Lehden viimeisessä numerossa ilmestyi myös Mr. Lordin käsikirjoittama ja piirtämä sarjakuva.
Blacksad teki ensiesiintymisensä Suomessa Jysäyksessä hahmosta kertovien lyhyttarinoiden muodossa. Jysäyksen lopettamisen jälkeen Arktinen Banaani on jatkanut sarjan julkaisemista albumeina.
Paulo Falcão
Paulo Roberto Falcão (s. 16. lokakuuta 1953, Santa Catarina Brasilia) on brasilialainen entinen jalkapalloilija, joka toimi pelaajaurallaan muun muassa Brasilian maajoukkueen kapteenina.
Falcão pelasi Sport Club Internacionalissa ja AS Romassa. Uransa lopuksi hän kuului São Paulo FC:hen mutta ei pelannut yhdessäkään sen ottelussa.
Pelaajaurallaan Falcão voitti kolme kertaa Brasilian mestaruuden Sport Club Internacionalin joukkueessa ennen siirtymistään AS Romaan Italiaan syksyllä 1980. Romassa hän voitti kertaalleen Serie A:n mestaruuden ja oli häviämässä Euroopan Cupin loppuottelun Liverpoolia vastaan.
Falcão pelasi Brasilian maajoukkueessa 28 ottelua, joissa hän teki kuusi maalia. Hän kuului Brasilian joukkueeseen Espanjan 1982 ja Meksikon 1986 MM-kilpailuissa. Hän sai Espanjan MM-kisojen toiseksi parhaan pelaajan palkinnon, Silver ballin. Meksikon kisoissa hän pääsi vaihtopenkiltä kentälle kahdessa ottelussa.
Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta.
Pelaajauransa jälkeen Falcao on valmentanut Brasilian ja Japanin maajoukkueita, meksikolaista Americaa ja brasilialaisia Internacionalia ja Flamengoa.
Takida
Takida on vuonna 1999 Ruotsin Ångessa perustettu rock-yhtye. Nimi "Takida" on peräisin Hopeanuoli-manga-sarjakuvan hahmosta Gohei Takeda.
Yhtye julkaisi ensimmäisen demo-CD:nsä, "Old" vuonna 2000. Levytyksen jälkeen Fredrik Holm jätti yhtyeen ajanpuutteen vuoksi, ja hänen tilalleen tuli Niklas Källström. Samana vuonna liittyi yhtyeeseen Roger Olsson, ja sen jälkeen yhtye julkaisi seuraavan levynsä "T2". Vuonna 2001 yhtye levytti uudistuneella kokoonpanollaan ensimmäisen EP:nsä Takidan.
Vuonna 2002 Roger Olsson jätti yhtyeen, ja hänen tilalleen tuli Mattias Larsson. Samalla Fredrik Pålsson siirtyi pääbasistiksi, jotta Robert Pettersson voisi keskittyä pelkästään laulamiseen. Lukuisten muutosten jälkeen yhtye julkaisi vuonna 2003 toisen EP:n "Gohein" ja vuonna 2004 kolmannen julkaisunsa "Thornsin". "Thornsin" julkaisun jälkeen Niklas Källström jätti yhtyeen, ja tilalle tuli Kristoffer Söderström.
Yhtye solmi levytyssopimuksen Ninetone Recordsin kanssa vuonna 2005, ja seuraavana vuonna julkaistiin yhtyeen ensimmäinen albumi "...Make You Breathe". Sen julkaisi Suomessa Elements Music 28. maaliskuuta 2007.
Zbigniew Boniek
Zbigniew ”Zibi” Boniek (s. 3. maaliskuuta 1956 Bydgoszcz, Puola) on puolalainen jalkapallovalmentaja ja entinen hyökkääjä. Lokakuusta 2012 lähtien hän on toiminut Puolan jalkapalloliiton puheenjohtajana.
Boniek aloitti peliuransa kotikaupunkinsa joukkueessa Zawisza Bydgoszczissa ennen siirtymistään Puolan suurseuraan Widzew Łódźiin. Kaudelle 1982–1983 Boniek siirtyi Torinon Juventukseen yhdessä ranskalaisen Michel Platinin kanssa. Boniek, Platini ja italialainen Paolo Rossi muodostivat Juventuksen pelätyn kärkikolmikon, joka voitti seurajoukkueelleen liki kaiken mahdollisen mukaan lukien katastrofiin päättyneen Euroopan cupin loppuottelun Heysel-stadionilla 1985. Juuri vuoden 1986 MM-turnauksen alla Boniek vaihtoi Juventuksesta AS Romaan, jossa hän voitti toisen kerran Italian cupin.
Boniek edusti Puolan maajoukkuetta kolmissa MM-kilpailuissa; 1978, 1982 ja 1986. Parhaaseen saavutukseen joukkue ylsi vuoden 1982 kisoissa, joista oli kotiin tuomisina pronssimitalit. Kuudessatoista pelaamassaan lopputurnausottelussa Boniek onnistui maalinteossa kuusi kertaa.Valmentajana Boniek on työskennellyt Italissa sekä vuonna 2002 heinäkuusta joulukuuhun Puolan jalkapallomaajoukkueen päävalmentajana. Hän erosi Puolan hävittyä Latvialle EM-karsinnoissa. Boniekin komennossa Puola pelasi viisi ottelua, joka voitti niistä kaksi ja hävisi muut. Hän on toiminut myös Puolan jalkapalloliiton varapuheenjohtajana sekä tehnyt uraa liikemiehenä.
Kobe Tai
Kobe Tai (oik. Carla Carter) (s. 15. tammikuuta 1972 Taipei, Taiwan) on yhdysvaltalainen pornonäyttelijä, jolla on kiinalaisia ja japanilaisia sukujuuria.
Kobe Tai syntyi Taipeissa, Taiwanissa 15. tammikuuta 1972, mutta hänet adoptoitiin amerikkalaiseen perheeseen Arkansasiin viiden kuukauden ikäisenä. Hänellä on kaksoiskansalaisuus. Tai opiskeli Arkansasin yliopistossa.
Carlos Alberto Parreira
Carlos Alberto Gomes Parreira (s. 27. helmikuuta 1943 Rio de Janeiro, Brasilia) on brasilialainen jalkapallovalmentaja. Hän on tehnyt yli 40-vuotisen uran jalkapallovalmentajana eri puolilla maailmaa. Uran suurin saavutus on maailmanmestaruus Brasilian maajoukkueen kanssa 1994.
Parreira johti vuoden 1994 jalkapallon MM-kisoissa Brasilian maajoukkueen voittoon ja hänet valittiin uudestaan Brasilian päävalmentajaksi vuoden 2006 kisoihin. Parreira on johtanut MM-kisoissa viiden eri maan joukkueita, Kuwaitia 1982, Yhdistyneitä arabiemiirikuntia 1990, Brasiliaa 1994, Saudi-Arabiaa 1998 ja Etelä-Afrikkaa 2010. Tähän saavutukseen on myös yltänyt Bora Milutinović.
Vuoden 1998 MM-kisoissa Parreira potkittiin pois Saudi-Arabian joukkueen johdosta kahden huonosti menneen ottelun jälkeen. Parreira oli toinen kisoissa pois potkituista valmentajista.
Parreira kieltäytyi toistuvasti valmentamasta vuoden 1998 ja 2002 MM-kisoissa Brasiliaa. Kuitenkin vuoden 2002 MM-kisojen jälkeen hän myöntyi valmentamaan joukkuetta tavoitteena puolustaa mestaruutta vuoden 2006 MM-kisoissa. Brasilian kisat menivät kuitenkin poskelleen ja Brasilia putosi jo puolivälierissä hävittyään Ranskalle. Parreira jätti tehtävänsä kisojen jälkeen.
Alkuvuodesta 2007 Parreira astui Etelä-Afrikan jalkapallomaajoukkueen päävalmentajan tehtäviin. Parreiran johdolla Etelä-Afrikka kuitenkin menestyi vaisusti Afrikan mestaruuskisoissa 2008 jääden alkulohkoon. Huhtikuussa 2008 Parreira ilmoitti jättävänsä tehtävät perhesyiden vuoksi. Eteläafrikkalaismedioiden mukaan Parreiran vaimo on sairastunut syöpään.
Huhtikuussa 2009 Parreira palasi Fluminensen päävalmentajaksi, mutta menestys seurassa jäi vaisuksi ja heinäkuussa 2009 hän sai potkut tehtävistään.
Joel Santanan saatua potkut Etelä-Afrikan maajoukkueen peräsimestä lokakuussa 2009 on Parreiran nimi noussut esille mahdollisena seuraajakandidaattina eikä hän ole kieltänyt huhuja. Sopimus vahvistettiin 23. lokakuuta. Parreira ei onnistunut hyvästä yrityksestä huolimatta viemään Etelä-Afrikkaa jatkoon kovasta alkulohkosta. Tappio Uruguaylle, tasapeli Meksikon kanssa ja voitto Ranskasta eivät riittäneet, joten Parreiran suojateista tuli ensimmäinen isäntämaajoukkue, joka putosi jo lohkovaiheessa. Putoamisen jälkeen Parreira ilmoitti lopettavansa yli 40 vuotta kestäneen valmennusuransa.
Marraskuun lopulla 2010 uutisoitiin, että Parreira olisi pyörtämässä lopettamispäätöksensä ja palaamassa valmennustehtäviin Chilen maajoukkuevalmentajaksi. Myös hänen siirtymisestään Corinthiansin valmentajaksi kaudeksi 2011 on spekuloitu.
Tyynenmeren Grand Prix
Tyynenmeren Grand Prix () oli Formula 1 -sarjan osakilpailu.
Tyynenmeren Grand Prix ajettiin kausilla 1994 ja 1995. Molemmat kilpailut ajettiin TI Circuitilla Japanissa, lähellä Kōbea. Japanissa järjestettiin siten kausina 1994 ja 1995 kaksi Formula 1 -kilpailua, sillä Suzukassa ajettiin Japanin Grand Prix.
Tyynenmeren Grand Prix ajettiin Tanaka International Circuit -radalla (nyk. Okayama International Circuit). Rata oli pysyvä moottorirata, joka avattiin vuonna 1990 yksityiseksi radaksi. Formula 1 -kilpailuja se isännöi kausilla 1994 ja 1995. Rata oli luonteeltaan syheröinen ja paljon downforcea vaativa, minkä lisäksi radan sijainti ei ollut suurelle yleisölle paras mahdollinen. Näiden takia radalla ei kilpailtu kauden 1995 jälkeen.
Rata oli pituudeltaan 3,703 kilometriä, ja kierroksia ajettiin kilpailussa yhteensä 83.
Michael Schumacher voitti molemmat Aidassa ajetut F1-kilpailut. Vuonna 1994 Tyynenmeren GP oli kauden toinen osakilpailu, vuonna 1995 puolestaan kolmanneksi viimeinen Kōben maanjäristyksen takia.
Kauden 1994 kilpailussa Benetton-kuljettaja Schumacher lähti toisesta lähtöruudusta, mutta ohitti paalupaikalta lähteneen Ayrton Sennan lähdössä. Senna joutui keskeyttämään ensimmäisessä mutkassa pyörähdettyään, kun Mika Häkkinen osui hänen autoonsa. Lopulta Schumacher voitti yli minuutin erolla toiseksi ajaneeseen Gerhard Bergeriin. Muut kuljettajat jäivät hänelle vähintään yhden kierroksen tai keskeyttivät. Voitto oli Schumacherille uran neljäs.
Kauden 1995 paalupaikalta lähti Williams-kuljettaja David Coulthard. Michael Schumacher kuitenkin voitti taas kilpailun ja varmisti voitollaan toisen maailmanmestaruutensa.
Kaudella 1994 sattuneiden Ayrton Sennan ja Roland Ratzenbergerin kuolonkolareiden takia, autot olivat pari sekuntia hitaampia kaudella 1995. Tämä näkyi selvästi kierrosajoissa: kilpailun nopein kierros kaudella 1994 oli 1.14,023, kun taas kaudella 1995 se oli 1.16,374. Lisäksi Ayrton Sennan kauden 1994 paalupaikka-aika oli 1.10,218 ja David Coulthardin kauden 1995 paalupaikka-aika oli 1.14,013.
Ainoastaan Michael Schumacher ja Benetton -talli voittivat Tyynenmeren Grand Prix’n.
Ainoastaan Williams -tallin kuljettajat lähtivät paalupaikalta.
Ainoastaan Michael Schumacher ja Benetton -talli saavutti kilpailun nopeimman kierroksen.
Haley Joel Osment
Haley Joel Osment (s. 10. huhtikuuta 1988 Los Angeles, Kalifornia, Yhdysvallat) on Oscar-ehdokkaana ollut yhdysvaltalainen näyttelijä, joka muistetaan muun muassa elokuvasta "Kuudes aisti" (1999).
Osment aloitti näyttelemisen neljävuotiaana Pizza Hutin mainoksessa ja sai ensimmäisen televisioroolinsa vuotta myöhemmin. Hän esitti "Forrest Gump" -elokuvassa Forrestin poikaa. Hänen ensimmäinen merkittävä elokuvasuorituksensa oli elokuvassa "Kuudes aisti", jossa hän näytteli toista päähenkilöä Bruce Willisin ohella. Osment sai roolistaan Saturn-palkinnon ja hän oli myös ehdolla Parhaan miessivuosan Oscar-palkintoon.
Osment tunnetaan parhaiten päärooleistaan elokuvissa "Kuudes aisti" (1999), "Anna hyvän kiertää" (2000), ja "A.I. Tekoäly" (2001).
Osment on "Hannah Montana" -sarjasta tutun Emily Osmentin isoveli. Osment on myös antanut äänensä "Kingdom Hearts" -pelien Soralle ja Vanitasille.
Ricardinho
Ricardinho (oik. Ricardo Luiz Pozzi Rodrigues, s. 23. toukokuuta 1976, São Paulo, Brasilia) on brasilialainen jalkapalloilija. Hyökkäävänä keskikenttämiehenä pelaava Ricardinho pelaa tällä hetkellä Brasilialaisessa Atletico Mineiro joukkueessa. Hän oli myös mukana vuoden 2006 MM-kisajoukkueessa.
Ricardinho pelasi ensimmäisen maaottelunsa 28. maaliskuuta 2000 Kolumbiaa vastaan. Hän on pelannut 21 maaottelua, joissa on tehnyt yhden maalia .
Ricardinho on vuoden 2002 maailmanmestari sekä vuosien 1998, 1999 (SC Corinthians) ja 2004 (Santos FC) Brasilian mestari. FIFA:n jalkapallon seurajoukkueiden MM-kilpailut hän voitti Corinthiansin kanssa vuonna 2000. Corinthiansissa hän voitti myös Brasilian Cupin vuonna 2002.
Vuonna 2005 brasilialainen jalkapallolehti Placar valitsi Ricardinhon Brasilian vihatuimmaksi jalkapalloilijaksi. Valinta perustui maan ykkössarjan pelaajien keskuudessa tehtyyn kyselyyn.